Saya mau tau Terminologi dari Raksasa gas. Jelaskan dalam bahasa banjar

Istilah raksasa gas diulah pas tahun 1952 ulih panulis sains fiksi James Blish wan awalnya dipakai gasan manjalasakan sabarataan planet raksasa. Hal ngini kawa disambat sabagai sasuatu nang salah pangartian maraga dalam barataan volume planet raksasa takanannya tinggi banar jadi kada sabarataan materinya babantuk gas. Lain pada kandungan material solid di hinti wan lapisan pamukaan atmosfirnya, sabarataan materinya diatas poin kritis, dimana disana kadada jarak antara cairan wan gas.

Tapi istilah ngini jadi tarkanal, maraga ilmuwan planet biasanya mamakai "babatuan", "gas", wan "es" gasan singkatan matam kalas unsur wan sanyawa nang umumnya ditamui sabagai konstituen planet, talapas matan apa  fase  materi nang kawa cungul di Tata Suria bagian luar, hidrogen wan helium disambat sabagai "gas";  banyu, mitana, wan amunia sabagai "es";  wna silikat wan lugam sabagai "batu".  Maraga Uranus wan Neptunus kabanyakan tardiri matan materi nang solid maka dalam terminologi ini es tapas dipakai pada gas, buhannya makin rancak disambat sabagai raksasa es wan tapisah matan raksasa gas.